L’Agència Jove llança nous cursos gratuïts del programa Becamos
2025-07-24

Amb el mes de setembre en marxa, l’Agència Jove de Burjassot, dependent de la regidoria de Cultura i Joventut que dirigeix Estefanía Ballesteros, inicia un nou curs oferint als joves de Burjassot la possibilitat d’ampliar la seua formació i millorar el seu currículum. En aquest cas, comença llançant nous cursos del programa Becamos, el qual ofereix als joves de 16 a 30 anys poder obtenir de forma gratuïta la certificació MOS (Microsoft Office Specialist). Amb aquesta certificació, que té validesa internacional, amb la qual se certifiquen els coneixements en l’eina Microsoft Office 2010.

Així, de l’11 al 15 de setembre, s’ofereixen tres cursos gratuïts per a persones d’entre 16 i 30 anys, els quals s’impartiran en l’aula d’Informàtica de la Casa de Cultura. El curs de Word Specialist s’impartirà de 9 a 10:30 h; el curs de Power Point serà de 16:30 a 18 h i el curs d’Excel Spcialist s’impartirà de 18 a 19:30 h. La setmana següent, del 18 al 22 de setembre, s’oferiran tres cursos més. El curs d’Excel Specialist serà de 9 a 10:30 h; el curs de Word Specialist serà de 16:30 a 18 h mentre que el de Power Point, serà de 18 a 19:30 h.

Les matrícules per a qualsevol d’aquests cursos ja poden formalitzar-se, bé a través d’Internet, en aquest enllaç, bé de manera presencial en el Servei d’Informació de la Casa de Cultura, sol·licitant cita prèvia.